Dominic Thiem
<s>Dominik Tim (; rođen 3. septembra, 1993. godine u Viner Nojštatu) je profesionalni teniser iz Austrije, koji je svoj najbolji plasman u singlu dostigao 6. novembara 2017. kada je zauzimao 4. mesto na ATP listi.</s><s>Tim je tada bio najmlađi među deset najbolje plasiranih tenisera.</s>

<s>Karijera</s>

<s>Tenis je počeo da igra sa 6 godina.</s><s>Idoli tokom odrastanja su mu bili sunarodnici Štefan Koubek i Jirgen Melcer.</s><s>Omiljeni udarac mu je forhend, a omiljena podloga šljaka.</s><s>Najviše voli da nastupa na turnirima u Beču i Kicbilu.</s><s>Profesionalnu karijeru je započeo 2011. godine.</s><s>Najveći uspeh na grend slem turnirima ostvario je 2016. plasmanom u polufinale Rolan Garosa.</s><s>Na turnirima ATP Masters 1000 serije najbolji rezultat zabeležio je 2019. u Indijan Velsu gde je stigao do svoje prve i za sada jedine titule u toj kategoriji.</s><s>Ostaće upamćeno i da je posle preokreta uspeo da eliminiše iz daljeg takmičenja trećeg tenisera sveta Stena Vavrinku u drugom kolu Mastersa u Madridu 2014.</s>

<s>Igrao je finala 19 ATP turnira u pojedinačnoj konkurenciji od kojih je trijumfovao na 12.</s><s>Prvo finale je izgubio, na turniru u Kicbilu 2014.</s><s>Bolji od njega bio je David Gofen u tri seta a to je bilo jedno od najmlađih ATP finala u poslednjih nekoliko sezona.</s>

<s>2015.</s><s>Tri ATP titule</s>

<s>Do prvog trofeja stiže u maju 2015. na turniru u Nici.</s><s>U finalu je savladao Argentinca Majera.</s><s>Na putu do titule pobedio je Ernestsa Gulbisa, bivšeg šampiona i Džona Iznera u polufinalu.</s>

<s>Dva meseca kasnije trijumfuje na turniru u Umagu, savladavši Portugalca Souzu u finalu.</s><s>Interesantno je da su mu do finala čak dva tenisera predala mečeve u toku igre, a jedino je sa Monfisom u polufinalu odigrao čitav meč.</s>

<s>Već naredne nedelje došao je do titule u švajcarskom Gštadu.</s><s>Protivnik u finalu je bio Belgijanac Gofen kome se revanširao za poraz u Kicbilu godinu dana ranije.</s><s>Na taj način Tim je postao tek četvrti teniser, rođen u devedesetim, a koji je osvojio bar tri titule na ATP takmičenjima.</s>

<s>2016.</s><s>Četiri ATP titule, polufinale Rolan Garosa i proboj u top 10 tenisera</s>

<s>I u 2016. je nastavio sa dobrim rezultatima.</s><s>Posle trećeg kola Otvorenog prvenstva Australije uspeo je da osvoji novi trofej, na turniru u Buenos Ajresu.</s><s>Za protivnika je imao Nikolasa Almagra kojeg je pobedio u tri seta.</s><s>To je prvi put od 2002. i Nikolasa Masua da titulu u Buenos Ajresu nije osvojio domaći ili španski teniser.</s><s>Na ovom turniru je zabeležio jednu od najznačajnijih pobeda u karijeri savladavši u polufinalu Rafaela Nadala.</s><s>U trećem setu je čak spasio jednu meč loptu.</s>

<s>Kraj februara je obeležila nova titula, ovog puta na turniru u Akapulku.</s><s>U finalu je bio bolji od Bernarda Tomića posle tri seta igre.</s><s>To je ujedno prvi trijumf Austrijanca na nekom turniru serije 500 i prvi na tvrdoj podlozi.</s>

<s>U finale turnira u Minhenu ušao je kao igrač sa najviše pobeda u sezoni (29) ali gubi od Nemca Filipa Kolšrajbera u tri seta.</s><s>To je njegov prvi poraz posle pet uzastopnih pobeda u ATP finalima.</s>

<s>Posle rane eliminacije na mastersu u Madridu gde je zaustavljen već u prvom kolu od Argentinca Huana Martina del Potra, u Rimu je stigao do četvrtfinala a bolji od njega je bio Japanac Kej Nišikori.</s><s>Pre susreta sa Nišikorijem, Tim je u 3. kolu napravio iznenađenje pobedivši Rodžera Federera u dva seta.</s><s>To je bila njegova četvrta pobeda nad top 10 igračima i prva protiv 17-strukog grend slem šampiona.</s>

<s>Već na narednom turniru, u Nici, ponovo podiže pobednički pehar, i tako postaje deseti igrač u tekućoj sezoni koji je zadržao titulu i drugi koji je to uradio u sedmogodišnjoj istoriji ovog turnira (pored Nikolasa Almagra 2011/12).</s><s>U finalu je savladao 19-godišnjeg Aleksandra Zvereva posle tri seta igre, a u toku meča je imao povremenih problema sa povredom desnog ramena.</s><s>Ovo je ujedno bila i njegova 36. pobeda od početka godine koliko je imao tokom cele 2015.</s>

<s>Na drugom grend slem turniru sezone, Rolan Garosu, ostvario je najbolji uspeh u karijeri plasiravši se u polufinale gde je ubedljivo poražen u tri seta od kasnijeg šampiona Novaka Đokovića.</s><s>Na putu do polufinala igrao je protiv tri Španca: Servantesa - 1. kolo, Garsije-Lopeza - 2. kolo i Granoljersa - 4. kolo, sa Aleksandrom Zverevim se sastao u 3. kolu a u četvrtfinalu je pobedio 12. nosioca Davida Gofena.</s><s>Zahvaljujući postignutom rezultatu, Tim je napredovao na narednoj ATP listi i postao 7. teniser sveta.</s>

<s>Na turniru u Štutgartu, gde je bio postavljen za trećeg nosioca, u polufinalu je savladao Švajcarca Rodžera Federera, drugi put od početka godine.</s><s>Meč je bio veoma dinamičan.</s><s>Posle izgubljenog prvog seta 3–6, Tim je u drugom setu vodio sa čak 5–0. Međutim, Federer je uspeo da potpuno preokrene rezultat i da čak dođe do dve meč lopte koje nije iskoristio.</s><s>Na kraju, drugi set je rešen u taj-brejku u korist Austrijanca.</s><s>Zatim je nastupila pauza zbog kiše, a u trećem setu Tim dolazi do brejka u sedmom gemu i stvara prednost od 4–3. Tada je ponovo prekinuta igra zbog padavina, a po povratku na teren uspešno je odservirao još dva puta i na taj način plasirao se u svoje prvo finale na travi.</s><s>U finalu je igrao protiv Filipa Kolšrajbera, a i ovaj meč je imao prekide zbog kiše (pri rezultatu 6–6, 3–2 za Nemca).</s><s>Sutradan je nastavljena igra, Kolšrajber je dobio prvi set ali izgubio naredna dva rezultatom 6–4. Prvom titulom na travi, Dominik Tim je postao tek deveti aktivni igrač i dvadesetdeveti u istoriji open ere koji je uspeo da osvoji tri titule na tri različite podloge u jednoj godini.</s><s>Takođe, zabeležio je i rekordnu 45. pobedu u sezoni.</s>

<s>Privatni život 
Roditelji Volfgang i Karin su profesionalni teniski treneri.</s><s>Njegov mlađi brat Moric ide u školu i igra na međunarodnim juniorskim turnirima i sanja o profesionalnoj karijeri.</s><s>Tim je veliki ljubitelj fudbala i navijač Čelsija.</s><s>Takođe, uživa da prati takmičenja u ski-skokovima.</s><s>Omiljena hrana mu je suši.</s><s>Od novembra 2014. do aprila 2015. služio je u austrijskoj vojsci ali nije propustio nijedan turnir.</s>

<s>ATP finala</s>

<s>Pojedinačno: 9 (7–2)</s>

<s>Parovi: 1 (0–1)</s>

<s>Reference</s>

<s>Spoljašnje veze</s>

<s>Dominik Tim na sajtu ATP 
 Dominik Tim  na sajtu ITF 
 Dominik Tim na sajtu Dejvis kupa</s>

<s>Austrijski teniseri
Pobjednici US Opena</s>

